הנדון: בקשה לקבלת מידע לפי חוק חופש המידע, התשנ"ח-1998
סימוכין: בקשה מיום 24.6.21


1. הבקשה שבסימוכין לקבלת מידע לפי חוק חופש המידע התשנ"ח-1998 (להלן: החוק), על אודות תיקי בתי משפט וחומרי חקירה, נבחנה והוחלט שלא ניתן להיעתר לה. 
2. לעניין סעיפים,1, 3א-ג, 5-4, 7 (סעיפים 5,1) לבקשתך לקבלת נתונים על אודות כתבי אישום וחומרי חקירה, אשיב כי ככל שאכן קיים מידע כמבוקש על ידיך הרי שמדובר במידע שנוצר בידי גורמי התביעה, משטרת ישראל והפרקליטות. זאת, בהסתמך על סעיף 8(5) לחוק. 
1. עוד אציין כי אין באפשרותנו להפיק את המידע המבוקש שכן אין ברשותנו ריכוז של נתונים אלה. 
2. מטבע הדברים, במערכת אשר במסגרתה מתנהלים הליכים רבים מסוגים שונים ורבים, קיימים אינסוף של פילוחים אפשריים, שרובם הגדול אינם מקבלים ביטוי במערכות הממוחשבות. כמו כן, בהתאם לסעיף 7(ה) לחוק, רשות ציבורית אינה מחויבת לעבד את המידע לצרכיו של המבקש אלא רק מידע כפי שהוא מצוי בידי הרשות הציבורית. 
למעלה מן הצורך, ובלי להידרש לקיומם של סייגים אחרים שבחוק הואיל והמידע המבוקש אינו ברשותנו, כאמור, יצוין כי לצורך הפקת המידע, תידרש כניסה לכל תיק ותיק באופן פרטני ולחילוץ המידע המבוקש מתוך התיקים, דבר שיהיה כרוך בהקצאת משאבים בלתי סבירה. לפיכך, אין בידנו להיעתר לבקשתך לקבלת מידע זה, כאמור, בין היתר, על יסוד סעיפים 8(1) ו-8(3) לחוק.
3. לעניין סעיפים 2, 3 (ד-ז, ט), 7(3) לבקשתך לקבלת נתונים על אודות כתבי אישום, מספרי הליכים, הכרעות דין וערעורים הריני משיבה לך כי בקשתך נבחנה והוחלט שלא ניתן להיעתר לה שכן אין ברשותנו ריכוז של נתונים אלה, כמפורט לעיל בסעיף 2(א-ב). 
4. לעניין סעיף 3(ח) לבקשתך לקבלת פרוטוקולים ופסק הדין מתוך תיק בית משפט הריני משיבה לך כי בקשתך נבחנה והוחלט שלא ניתן להיעתר לה. זאת, בהסתמך על סעיף 2(5) לחוק שכן המידע המבוקש, ככל שהוא קיים, מהווה את תוכן ההליך המשפטי. יצוין, כי בתקנות בתי המשפט ובתי הדין לעבודה (עיון בתיקים), התשס"ג-2003, נקבעו דרכי העיון של מי שהוא בעל דין בתיק ושל מי שאינו בעל דין בתיק לצורך עיון בו. 
5. כנגד החלטה זו אתה רשאי להגיש עתירה מנהלית בתוך 45 יום לבית המשפט לעניינים מנהליים בירושלים. 
6. אנו לרשותך ככל שיידרש.

